stanford-oval/wikipedia huggingface dataset:
Havannan oireyhtymä
Aiheesta muualla

The Mystery of the Immaculate Concussion GQ-lehden artikkeli Marc Polymeropoulosista
Ex-CIA officer tells all about his battle with Havana Syndrome — and his former agency Marc Polymeropoulos kertoo sairaudestaan The Insiderille
Lehtimäen hautausmaa

| Lehtimäen hautausmaa |
| --- | --- |
 Lehtimäen hautausmaan sankarihaudat kesällä 2012.
Sijainti:  Kirkonmäentie 24 63510 Lehtimäen kirkonkylä
Koordinaatit:  62.792884°N, 23.923264°E
Seurakunta:  Alajärven seurakunta
Avattu:  1800
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lehtimäen hautausmaa on Alajärvellä Lehtimäen kirkonkylässä sijaitseva, Alajärven seurakunnan hallinnoima evankelis-luterilainen hautausmaa. Vuosina 1904–2008 se kuului Lehtimäen seurakunnalle. Hautausmaa sijaitsee mäen rinteessä Lehtimäen kirkon vieressä.
Hautausmaan vanhin osa on otettu käyttöön Lehtimäen kirkon valmistumisvuonna 1800 ja sijaitsee kirkon välittömässä läheisyydessä. Tälle paikalle haudattiin vuoteen 1834 saakka. Seuraava hautausmaa sijoitettiin kellotapulia vastapäätä tien toiselle puolelle. Hautausmaan uusin osa kirkon pohjois-luoteispuolella otettiin käyttöön vuonna 1924. Ennen tätä seurakunta oli myös ostanut Pitkäahon kankaalta hautausmaan vuonna 1866, puolentoista kilometrin päästä kirkosta, joka nykyään tunnetaan nimellä Murtolammin hautausmaa.
Maaliskuussa 2024 uutisoitiin hautausmaan laajentamisesta, jota varten seurakunta osti 0,2 hehtaarin suuruisen maa-alueen nykyisen hautausmaan vierestä.
Vapaussodassa kaatuneiden lehtimäkeläisten sankaripatsas löytyy tapulia vastapäätä sijaitsevasta hautausmaan osasta, jossa myös Lehtimäen sankarihautausmaa sijaitsee. Sankarihautojen lähellä on Ulf Tikkasen veistämä talvi- ja jatkosodan sankarien muistomerkki.
Hautausmaa kuuluu valtakunnallisesti merkittäviin rakennettuihin kulttuuriympäristöihin osana Lehtimäen kirkkomaisemaa.
Äitiyspakkaus

Vanhemmat iloitsemassa äitiyspakkauksesta.
Äitiyspakkaus on Suomessa asuvalle raskaana olevalle äidille tai adoptioäidille myönnettävä äitiysavustus. Sen myöntää Kela. Äitiyspakkaus sisältää lasten vaatteita sekä muita tarpeellisia tavaroita, kuten pyyheliinan, vuodevaatteet, peitteen, makuupussin ja hoitotarvikkeita.
Äitiyspakkauksen edeltäjä oli Mannerheimin Lastensuojeluliiton jakama kiertokori, jota annettiin vähävaraisille äideille. Äitiysavustus tuli saataville vähävaraisille vuonna 1937 ja kaikille äideille vuonna 1949. Suomen mallin mukaisesti äitiyspakkauskokeiluja on tehty yli 30 maassa. Monet kokeiluista ovat olleet yksittäisiä, mutta Skotlannissa alettiin jakaa vuonna 2017 äitiyspakkausta kaikille vastasyntyneille.
Vuonna 2020 äitiyspakkauksessa oli 56 tuotetta. Tuolloin asiakkaat pääsivät ensimmäistä kertaa vaikuttamaan pakkauksen sisältöön Kelan järjestämällä äänestyksellä ulkohaalarin kuosista.
Historia

Äitiyspakkauksen juuret ovat 1920-luvun kiertokoreissa, joihin Mannerheimin Lastensuojeluliitto hankki vauvantarvikkeita lainattaviksi vähävaraisille äideille. Liiton paikalliset osastot toimivat yhdessä kunnallisen sosiaalitoimen tai kätilön kanssa koreja tarvitsevien perheiden löytämiseksi. Palautettujen kiertokorien vaatteet pestiin ja paikattiin ja kierrätettiin seuraavalle tarvitsijalle.
Äitiyspakkaus liittyy myös osuustoimintaan. Elannon toimitusjohtaja Väinö Tannerin Sveitsistä saaman idean mukaisesti Elanto alkoi jakaa vuonna 1931 kummilahjoja jäsenperheiden vastasyntyneille lapsille. Osuuskaupan lahja oli iso pahvilaatikko, jossa oli lastentarvikkeita: vaatteita, lastenhoitoa opettava kirjanen sekä säätökassan tilikirja; tilille oli valmiiksi talletettu 10 markkaa. Osuusliikkeen äitiyslaatikkoja jaettiin vuoteen 1939 saakka. Sitten ajatus äitiyspakkauksesta siirtyi valtiolle.
Äitiysavustus tuli vähävaraisten äitien saataville vuonna 1937. Taustalla oli huoli vähenevästä syntyvyydestä ja suuresta lapsikuolleisuudesta. Avustuksen saamisen ehtona oli, että äiti hakeutuu raskausaikana terveydenhuollon piiriin. Kaikkien äitien saataville äitiysavustus tuli vuonna 1949. Kela on vastannut äitiyspakkauksen toimittamisesta vuodesta 1994 alkaen. Tätä ennen sen toimittivat Sosiaalihallitus (nykyinen Terveyden ja hyvinvoinnin laitos) ja Valtion hankintakeskus.
Koska äitiyspakkauksen saamisen edellytyksenä on hakeutuminen äitiysneuvolaan, se on houkutellut odottavia äitejä saamaan hoito-ohjeita ja tulemaan järjestyneen seurannan pariin.
Äitiyspakkauksen jakelu

Oikeus äitiyspakkaukseen alkaa, kun äidin raskaus on kestänyt vähintään 154 päivää ja hän on käynyt terveystarkastuksessa lääkärissä tai neuvolassa ennen neljännen raskauskuukauden päättymistä. Äitiyspakkausta haetaan verkkopankkitunnuksilla Kelan verkkosivuilla.
Pakkauksen sisältö kilpailutetaan vuosittain, ja sisältö pysyy pääpiirteittäin samankaltaisena. Äitiyspakkauksen sisältöä pyritään uudistamaan asiakaspalautteiden perusteella. Uusi pakkaus otetaan käyttöön, kun aiempi on jaettu loppuun. Vuonna 2016 tämä tapahtui maaliskuussa.
Äitiyspakkauksen sijaan vanhempi voi valita rahallisen äitiysavustuksen. Kesäkuusta 2018 rahallinen avustus on ollut 170 euroa (tätä ennen avustuksen suuruus oli 140 euroa). Äitiyspakkauksen valitsee 95 % ensisynnyttäjistä ja 66 % kaikista äideistä.
Sisältö

Vuonna 2020 äitiyspakkauksessa oli 56 tuotetta.
ulkohaalari, josta saa vetoketjun avulla makuupussin
lämpötöppöset
peitemakuupussi
kevyttoppapuku
villasekoitehaalari
kolme myssyä
sukkahousut
sukat ja lapaset
liukuestesukat
yhdeksän bodya
kolmet potkuhousut
kolmet leggingsit
kahdet housut
puolipotkuhousut
collegehaalari
yöpuku
petivaatteet
viltti
pyyheliina
kynsisakset
vauvan hammasharja
viisi kondomia
nännivoidetta
liukuvoidetta
kaksi kestoliivinsuojaa
kymmenen terveyssidettä
kylpylämpömittari
lasten hiusharja
kuumemittari
ruoka- ja kuolalappu
ensikirja
unilelu ja laatikko, jota voi käyttää myös vuoteena.
Vuoden 2023 äitiyspakkauksessa on 38 erilaista tuotetta. Yhteen äitiyspakkaukseen käytetään rahaa 170 euroa, ja hintojen nousun takia 170:llä eurolla ei saa enää yhtä paljon tuotteita kuin aiemmin.
2024 äitiyspakkauksessa on 39 tuotetta. Niistä seitsemän on valmistettu Suomessa.  Suomessa on valmistettu housut, peite­makuupussi, peite, hiusharja, patja, terveys­siteet ja vuode­laatikko eli pahvi­laatikko, jossa koko pakkaus toimitetaan. Kahdeksan tuotetta on valmistettu muualla EU:ssa.
Äitiyspakkaus muualla

Suomen mallin innoittamana äitiyspakkauksen tyylisiä kokeiluja on tehty kaikkiaan yli 30 maassa.
Japanilaisessa Urayasun kaupungissa otettiin käyttöön vuonna 2015 ”äitiyslaukku”. Muuallakin Japanissa on harkittu neuvolajärjestelmän ja äitiyspakkauksen käyttöön ottamista. Myös Uuden-Seelannin Waikato on tehnyt suomalaisesta äitiyspakkauksesta oman versionsa. Se on tarkoitettu maorien terveyspalvelun piirissä oleville äideille. Meksikon hallitus aloitti vuonna 2015 hankkeen, jossa maan pääkaupungin Méxicon pienituloisille äideille jaetaan äitiyspaketteja Suomen esimerkin mukaisesti.
Kanadan Albertassa Calgaryn yliopisto aloitti äitiyspakkausten jakamisen tammikuussa 2016. Projekti on osa tutkimushanketta, jossa tutkitaan ensimmäisen lapsensa saaneita perheitä ja etsitään keinoja perheolojen parantamiseen. Pakkaus on sekä toiminnallisuudeltaan että sisällöltään suomalaistyyppinen. Myös Yhdysvalloissa Texasin osavaltion Bexarin piirikunnassa on alettu jakaa äitiyspakkauksia.
Äitiyspakkaus muualla > Irlanti

Irlannin hallitus ilmoitti 17. heinäkuuta 2020 ottavansa äitiyspakkauksen käyttöönoton osaksi hallitusohjelmaa. Käyttöönotto on käynnistymässä helmikuusta 2023 alkaen 500 kappaleen pilottiohjelmalla, jossa Dublinin Rotunda Hospitalissa ja University Hospital Waterfordissa 20. viikon tarkastuksella käyvät vanhemmat voivat tilata Little Baby Bundlen.
Äitiyspakkaus muualla > Skotlanti

Skotlannissa alettiin vuoden 2017 alusta jakaa suomalaisten äitiyspakkausten inspiroimia vauvapakkauksia (engl. baby box) aluksi kokeiluna. Kokeilu oli tarkoitus pysyväistää ja laajentaa koko Skotlannin kattavaksi jo keväällä 2017, mutta hanke jäi aikataulustaan jälkeen ja siirtyi elokuun puoliväliin. Vauvapakkauksesta on syntynyt myös poliittista kädenvääntöä muun muassa arvioitua korkeampien kustannusten vuoksi ja myös siksi, että Suomen mallin mukaan pakkauksen voi saada tulotasosta riippumatta. Toukokuussa 2017 EU-parlamentissa Brysselissä järjestettiin Suomen europarlamentaarikko Miapetra Kumpula-Natrin emännöimä tilaisuus, jossa Skotlannin meppi Catherine Stihler esitteli skottien pakkausta. Stihlerin tavoitteena on, että vauvapakkaus olisi saatavilla koko Britannian ja Euroopan unionin vastasyntyneille.
Elokuussa 2017 alkaa äitiyspakkausten jakaminen kaikille raskaana oleville naisille Skotlannissa. Brittiläinen hyväntekeväisyysjärjestö The Lullaby Trust toimii kätkytkuolemien estämiseksi, tukee imeväisikäisten terveyttä ja vauvan äkillisen kuoleman kohdanneita vanhempia. Järjestö on kieltänyt esitteidensä liittämisen Britanniassa jaettaviin äitiyspakkauksiin, koska ei halua suositella äitiyspakkauksia. Järjestö on kyseenalaistanut vauvalaatikon turvallisuuden, koska sen mukaan ei ole näyttöä siitä, että vauvan nukuttaminen pahvilaatikossa vähentäisi kätkytkuolemia tai lapsikuolleisuutta. The Lullaby Trust on kritisoinut myös pahvilaatikon turvallisuutta vauvan nukkumapaikkana yleensä ja perustelee tätä sillä, ettei vauvalaatikoista ole olemassa mitään virallista turvallisuusstandardia. Skotlannin hallituksen mukaan sen jakamat laatikot ovat turvallisia. Suomen Kelan asiantuntija Johanna Aholainen taas sanoo, että suomalainen laatikko on täysin turvallinen nukkumapaikka vauvalle ja toteaa, ettei Suomessa ole koskaan väitettykään, että vauvalaatikko suojaisi kätkytkuolemalta.
Aiheesta muualla

Wikisanakirjassa on tähän liittyvä sananselitys: .
Kuvia äitiyspakkauksen tuotteista Kelan sivuilla
Kuvia äitiyspakkauksista arjenhistoria.fi-palvelussa
http://www.ts.fi/uutiset/ulkomaat/681027/itiyspakkaus+ja+neuvola+kiinnostavat+Japanissa (Arkistoitu – Internet Archive)
Why babies all over the world are now sleeping in boxes BBC
Äiti, tytär ja äitiyspakkaus (1948).
Äitiyspakkauksen sisältöä vuonna 1957.
Äitiyspakkauksen laatikko vuosilta 1970–1973
Vuoden 2000 laatikko.
Äitiysavustuspakkauksesta tehty vauvansänky.
Arttu Tuhkala

| Arttu Tuhkala> Henkilötiedot |
| --- | --- |
Syntynyt: 7. elokuuta 2005 (ikä 19) Oulu, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  182 cm
Paino:  79 kg
Seura
Seura:  Luulaja
Sarja:  SHL
Pelinumero:  2
Pelaajaura
Pääsarjaura:  2024–
Arttu Tuhkala (s. 7. elokuuta 2005 Oulu) on suomalainen jääkiekkopuolustaja, joka edustaa Ruotsin SHL-liigan Luulajaa. Hän pelaa pääasiassa seuran alle 20-vuotiaiden joukkueessa. Tuhkala laukoo oikealta.
Ura > Seuraura

Tuhkala on Oulun Kärppien kasvatti. Hän pelasi kaudella 2019–2020 myös Haukiputaan Ahmojen ja Kärppien C-nuorten yhdistelmäjoukkueessa. Kaudella 2022–2023 Tuhkala oli tehoilla 6+23=29 Kärppien U18-joukkueen eniten maaleja tehnyt puolustaja ja hän jakoi U18 SM-sarjan puolustajien pistepörssin yhdeksännen sijan Sportin Santeri Kuusiston ja Tuton Valtteri Laineen kanssa. Tuhkala voitti kauden päätteeksi U18 Suomen-mestaruuden.
Kaudeksi 2023–2024 Tuhkala siirtyi Ruotsiin Luulajan alle 20-vuotiaiden joukkueeseen. Hän oli viidellä osumallaan joukkueen eniten maaleja tehnyt puolustaja. Tuhkala debytoi myös Luulajan SHL-joukkueessa, jossa hän pelasi ensimmäisen ja kauden ainoaksi jääneen ottelunsa 30. tammikuuta 2024 vieraissa Växjö Lakersiä vastaan. Tuhkala merkittiin Luulajan seitsemänneksi puolustajaksi. Hän sai ottelussa jääaikaa lopulta vain 41 sekuntia.
Elokuussa 2024 Luulaja lainasi Tuhkalan alustavasti kahden harjoitusottelun ajaksi Ruotsin toiseksi korkeimmalle sarjatasolle HockeyAllsvenskan-joukkue Östersundiin. Kauden 2024–2025 kynnyksellä syyskuussa Luulaja kutsui hänet kuitenkin takaisin vahvuuteensa, kun Oskari Laaksonen joutui sivuun. Tuhkala aloitti sarjakautensa seuran alle 20-vuotiaiden joukkueessa.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
Tuhkala pelasi alle 20-vuotiaiden MM-kilpailuissa vuonna 2025 ja voitti Suomen joukkueessa hopeaa. Yhteensä hän on pelannut 23 nuorten maaottelua.
Sosialistiliitto

Sosialistiliiton nyrkkitunnus
Sosialistiliitto (SL) on Suomessa toimiva vallankumouksellinen sosialistinen järjestö, joka kuuluu kansainväliseen trotskilaiseen International Socialist -suuntaukseen (IS). Vuosina 1995–1998 järjestö tunnettiin nimellä Kommunistinuoret.
Historia > Kommunistinuoret (1995–1998)

Kommunistinuoret perustettiin vuonna 1995, kun joukko Suomen demokraattisessa nuorisoliitossa toimineita irtautui järjestöstä. Eronneet vastustivat SDNL:n liittokokouksessa hyväksyttyä linjausta, jossa järjestön perustehtäväksi määriteltiin Vasemmistoliiton nuorisotoiminta. Kommunistinuoret oli tarkoitettu alle 35-vuotiaille.
Kommunistinuoret teki yhteistyötä ”uuden” Suomen kommunistisen puolueen kanssa. Järjestöstä käytettiin alkuvaiheessa myös nimiä SKP:n kommunistinuorten valiokunta ja SKP:n nuorten toimintaryhmä. SKP:n keskuskomitea päätti maaliskuussa 1996 tukea kommunistinuorten kesäkurssitoimintaa ja lehden levikkityötä sekä ottaa nuoret paremmin huomioon puoluetyössä. Ryhmän puheenjohtajana toimi aluksi Pia Kovin. Juhani Lohikoski toimi helmikuussa 1996 aloittaneen Murros-lehden päätoimittajana. Lohikoski kuului kaksi kautta puolueen keskuskomiteaan. Kovin kuului myös poliittiseen toimikuntaan.
Solid. Prod. oli yhtiö, jonka kautta Kommunistinuoret harjoittivat postimyyntiä. Murrosta julkaisi varsinaisesti Sosialistinen julkaisu. Elokuussa 1996 järjestö ryhtyi julkaisemaan myös Luokkasota-jäsenlehteä.
Vuonna 1998 järjestö vaihtoi nimensä Sosialistiliitoksi karistaen näin nuorisojärjestön leiman itsestään. Nimi muutettiin myös ennen kaikkea siksi, että kaikki kommunismi on Suomessa perinteisesti yhdistetty Neuvostoliittoon. Sosialistiliiton puheenjohtajana jatkoi Juhani Lohikoski.
Historia > Sosialistiliitto

Järjestön nimenmuutoksesta päättänyt kokous jakoi jäsenistöä, ja joitain SKP:tä lähellä olleita osastoja erosi järjestöstä. Nämä osastot perustivat 2000 puolueisiin sitoutumattoman mutta SKP:tä lähellä olleen Kommunistisen nuorisoliiton. Hajoamisen jälkeen Sosialistiliiton toiminta pääkaupunkiseudun ulkopuolella väheni.
Huhtikuussa 2000 SL päätti kevätkokouksessaan liittyä, trotskilaisuuden ”cliffiläistä” haaraa edustavaan, International Socialist -suuntaukseen (IST). Tätä ennen järjestö teki yhteistyötä monien eri internationaalien ja järjestöjen kanssa. Päätös IST:hen liittymisestä tehtiin äänin 11–3. Liittymistä vastusti nimellä Marxilainen Oppositio (MO) järjestäytynyt ryhmä, joka erosi Sosialistiliitosta ja perusti kesällä 2000 Marxilaisen työväenliiton (MTL). MTL liittyi Kansainväliseen työväenkomiteaan (IWC).
SL oli mukana rakentamassa antikapitalistista ja sodanvastaista liikettä. Sosialistiliitto järjesti kuljetuksia muun muassa Göteborgin ja Kööpenhaminan protesteihin kesällä 2000 ja talvella 2001. Sosialistiliitto oli mukana perustamassa uusliberalisminvastaista Suomen Attac -järjestöä. Järjestön aktiiveja kuului Attacin hallitukseen ja Juhani Lohikoski toimi pari kautta sen puheenjohtajana.
SL tekee yhteistyötä vasemmistolaisten ja muiden kansalaisjärjestöjen kanssa eri kampanjoissa yhteisten teemojen puolesta. Aktiivisinta liiton toiminta on ollut pääkaupunkiseudulla.
Organisaatio

SL:n korkein päättävä elin on liittokokous, joka valitsee vähintään viisihenkisen keskusneuvoston organisoimaan toimintaa liittokokousten välissä. Keskusneuvosto valitsee Murroksen päätoimittajan, kansainvälisen sihteerin ja rahastonhoitajan sekä koordinoi toimintaryhmiä.
SL:lla on kaksi paikallisryhmää pääkaupunkiseudulla ja yksi Tampereella. Vuonna 2003 järjestössä kerrottiin olevan 150 jäsentä. Alkuvuonna 2001 Juhani Lohikoski kertoi liittoon kuuluvan 80 jäsentä. Vuonna 1999 Sosialistiliitolla oli toimintaryhmä 10 paikkakunnalla.
Tiedonvälitys

Järjestön äänenkannattaja on 1996 ilmestymisensä aloittanut kuukausittainen Murros-lehti. 2005 aloitti ilmestymisensä myös SL:n teoreettinen äänenkannattaja Antikapitalisti. SL on julkaissut myös lukuisia pamfletteja ja kirjasia.
Vaalit

Sosialistiliitto on osallistunut ajoittain eduskunta- ja kunnallisvaaleihin. Eduskuntavaaleissa 1999 järjestö asetti yhteensä neljä ehdokasta neljässä vaalipiirissä. Sosialistiliiton ehdokkaat olivat SKP:n listoilla Muutos 99 -vaaliliitossa. Ehdokkaat saivat 390 ääntä. Europarlamenttivaaleissa 1999 SL ei antanut tukeaan millekään listalle.
Kunnallisvaaleissa 2004 Sosialistiliitto asetti neljä ehdokasta Asukkaiden Helsinki ja Asukkaiden Vantaa -listoille, ja järjestö kampanjoi ympäri pääkaupunkia omin tunnuksin. SL:n ehdokkaat saivat Helsingissä 208 ääntä (0,08 %). Asukkaiden Helsinki -listan vaaliliitto SKP:n kanssa varmisti yhden valtuutetun läpimenon.
Presidentinvaaleissa 2000 SL kehotti äänestämään porvarillisia ehdokkaita vastaan, ja järjestö antoi kriittisen tukensa Tarja Haloselle. Vuoden 2005 syksyllä Sosialistiliitto oli mukana Utopia 2006 -kampanjassa, jonka tavoitteena oli saada mikkeliläinen vasemmistonuori Ilkka Tillanen presidenttiehdokkaaksi. Kampanjan epäonnistuttua SL kehotti äänestämään Tarja Halosta.
Vuoden 2007 eduskuntavaaleissa Sosialistiliitto tuki eräitä Vasemmistoliiton ehdokkaita kuten Paavo Arhinmäkeä Helsingissä. Helsingin Sosialistiliitto organisoi vaalikampanjan aikana "Paavon jengin lähiökiertueen". Kiertue jatkui myös vaalien jälkeen.
Ylioppilaskuntavaaleissa sosialistiliittolaisia on valittu edustajistoihin muun muassa 1999 Helsingissä (Sitoutumaton vasemmisto) ja 2001 Turussa (Radikaalivasemmisto).
Aiheesta muualla

Sosialistiliitto
Murros (Arkistoitu – Internet Archive)
International Socialist Tendency (Arkistoitu – Internet Archive)
| n k Suomalaiset poliittiset nuorisojärjestöt |
| --- | --- |
Eduskuntapuolueiden nuorisojärjestöt:  Kokoomuksen Nuorten Liitto  Liikkeen Nuoret  Perussuomalainen Nuoriso  Sosialidemokraattiset Nuoret  Suomen Keskustanuoret  Suomen Kristillisdemokraattiset Nuoret  Svensk Ungdom  Vasemmistonuoret  Vihreiden nuorten ja opiskelijoiden liitto 
Muut nuorisojärjestöt:  Itsenäisyysnuoret  Kommunistinuoret  Liberaalinuoret  Piraattinuoret 
Entiset:  Kehittyvän Suomen Nuorten Liitto  Keskustanuorten Liitto  Kommunistinen nuorisoliitto  Kristillisen työläisnuorison liitto  Mustapaidat  Nuoren Suomen Liitto  Nuoret Valtakunnan Rakentajat  Nuorliberaalit  Nuorsuomalaiset nuoret  Perussuomalaiset Nuoret   Sinimustat  Siniset Nuoret  SKS-nuoret  Suomen kommunistinen nuorisoliitto  Suomen sosialidemokraattinen nuorisoliitto  Suomen Sosialistinen Nuorisoliitto  Sosialistinen nuorisoliitto  Svenska folkpartiets ungdomsklubb  Vallankumouksellinen nuorisoliitto
Juho Nykänen (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. syyskuuta 1985 (ikä 39)
Syntymäpaikka: Kotka, Suomi
Pelipaikka: keskikenttäpelaaja
Pituus: 179 cm
Junioriseurat
1997–2001: PeKa
2002: KTP
2003–2004: KooTeePee
Seurat
| Vuodet | Seura | O | (M) |
| 2003–2006 | KooTeePee | 51 | (4) |
| 2007–2008 | MyPa | 25 | (2) |
| 2007–2008 | → MP (laina) | 4 | (1) |
| 2009 | KooTeePee | 23 | (3) |
| 2010–2011 | KuPS | 48 | (0) |
| 2012 | KooTeePee | 19 | (2) |
| 2013 | KTP | 18 | (1) |
| 2014 | PeKa | 10 | (1) |
| 2014 | KTP | 2 | (0) |
| 2015–2016 | PeKa | 32 | (11) |
| 2017 | KTP | 19 | (12) |
| Yhteensä | Yhteensä | 251 | (37) |
 Seurajoukkueuran tilastot kattavat vain kansalliset sarjat.
Juho Nykänen (s. 11. syyskuuta 1985 Kotka) on uransa lopettanut suomalainen jalkapalloilija. Hänen pelipaikkansa oli laidalla tai keskikentän keskellä.
Nykänen edusti synnyinkaupunkinsa joukkuetta KooTeePeetä kausina 2003–2006 Veikkausliigassa ja kaudella 2009 Ykkösessä. Kaudet 2007–2008 hän pelasi MyPassa. Kaudeksi 2010 Nykänen siirtyi Kuopion Palloseuraan. Vuodesta 2018 lähtien Nykänen on pelannut Kaakkois-Suomen alimmalla sarjatasolla, 6-divisioonassa Popinniemen Ponnistuksessa.
SBS 8 News

| SBS 8 News> SBS 8 뉴스 |
| --- | --- |

Tyyli:  uutisohjelma
Kestoaika:  50 min (maanantaista perjantaihin) 40 min (lauantai ja sunnuntai)
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  9. joulukuuta 1991 –
Tuotanto
Tuotantoyhtiö(t):  SBS
Aiheesta muualla
Virallinen sivusto
SBS 8 News on televisioyhtiö SBS:n esittämä eteläkorealainen uutisohjelma.
Aiheesta muualla

Viralliset kotisivut
Kromi

Kromi on järjestysluvultaan 24. alkuaine, jonka kemiallinen merkki on Cr (lat. chromium) ja CAS-numero 7440-47-3. Kromin nimesi sen vuonna 1798 Pariisissa eristänyt Louis Nicolas Vauquelin todettuaan, minkälaisen värikirjon se sai aikaan mineraalista valmistettuun liuokseen. Hän totesi myös, että smaragdin vihreä väri johtuu kromista. Nimi on johdettu kreikankielisestä sanasta χρωμα (khroma), ’väri’.
Ominaisuudet

Kromi kuuluu metalleihin ja on väriltään harmahtava, kiiltävä ja kova. Kromi esiintyy kahdessa allotrooppisessa muodossa: kiderakenne 20 °C:n lämpötilassa on tilakeskeinen kuutiollinen, mutta sille tunnetaan myös heksagoninen kiderakenne. Kromilla on neljä pysyvää isotooppia, joista yleisin on 52Cr, jota on 83,8 % luonnosta esiintyvästä kromista.
| Stabiilit isotoopit |
| --- | --- | --- |
| Isotooppi | Atomimassa (u) | Esiintymisosuus luonnossa (%) |
| 50Cr | 49,946041 | 4,345 |
| 52Cr | 51,940505 | 83,789 |
| 53Cr | 52,940647 | 9,501 |
| 54Cr | 53,938878 | 2,365 |
Kromille tunnetaan myös 21 luonnossa esiintymätöntä, radioaktiivista isotooppia. Näiden massaluvut ovat välillä 42–66 ja niistä pitkäikäisin on vuonna 1940 löydetty 51Cr jonka puoliintumisaika on 27,7 päivää. Seuraavaksi pysyvin on vuonna 1952 löydetty β+-säteilijä 48Cr, jonka puoliintumisaika on 21,56 tuntia. Kaikkien muiden isotooppien puoliintumisajat ovat alle yhden tunnin, useimmiten alle yhden minuutin.
Yhdisteet

Kromi kuuluu jaksollisessa järjestelmässä ryhmään 6, ja se omaa elektronikonfiguraation [Ar]3d54s1. Kromi muodostaa yhdisteitä hapetusasteilla −2:sta +6:een. Kromi muodostaa pysyvimmät yhdisteensä hapetusasteilla +3 ja +6. Hapetusasteilla −2, −1, +1, +2, +4 ja +5 esiintyvät yhdisteet ovat harvinaisempia.
Kromi muodostaa epämetallien kanssa useita yhdisteitä eri hapetusasteilla, kuten halideja, hydrideitä, borideja, nitrideitä, fosfideita, silisidejä, arsenidejä, oksideita ja oksoyhdisteitä, Kromi muodostaa anionien kanssa suoloja, kuten kromi(III)sulfaattia.
Kromin tärkeimmät yhdisteet esiintyvät hapetusasteella +3 ja +6. Hapetusasteella +3 kromi muodostaa muun muassa halideja CrX3 (X = Cl, Br, F) sekä kromi(III)oksidin Cr2O3. Hapetusasteella +6 kromi muodostaa useita yhdisteitä, joista tärkeimmät ovat hapettimina käytetyt kromaatit CrO42− ja dikromaatit [Cr2O7]2−.
Kromaatti- ja dikromaatti-ionit esiintyvät vesiliuoksissa tasapainotilassa, joka on riippuvainen pH:sta. Happamissa olosuhteissa tasapaino on dikromaatti-ioneja suosiva, ja ne toimivat voimakkaampina hapettimina.
CrO42− (aq) + 4H2O + 3e− → Cr(OH)3 + 5OH−      ε0 = −0,13 V
[Cr2O7]2− (aq) + 14H+ + 6e− → 2Cr3+ + 7H2O         ε0 = 1,33 V
| Esimerkkiyhdiste hapetusasteella |
| --- | --- |
−2: Na2[Cr(CO)5]
−1: Na2[Cr2(CO)10]
0: Cr(C6H6)2
+1: K3[Cr(CN)5NO]
+2: CrCl2
+3: CrCl3 Kromikloridi
+4: K2CrF6
+5: K3CrO8
+6: K2CrO4 Kaliumdikromaatti, H2CrO4 Kromihappo
Yhdisteet > Koordinaatiokompleksit

Kromi muodostaa kaikilla hapetusasteillaan koordinaatiokomplekseja, jotka ovat useimmiten geometrialtaan oktahedraalisia. Komplekseja tunnetaan tuhansia erilaisia, esimerkiksi halidi-, akvahalidi-, syanidi- ja amiinihalidikompleksit, kompleksit neutraalien ligandien ja monihampaisten ligandien kanssa sekä metalloseenit, kuten kromoseeni.
Kromi(II)-komplekseja hyödynnetään muun muassa koordinaatioyhdisteiden tutkimuksessa, koska ne ovat labiileja. Kromi(III)-kompleksit muodostavat suuren osuuden kromin kemiallisesta käytöstä. Hapetusasteella 0 kromi muodostaa komplekseja neutraalien π-donoriligandien kanssa, kuten heksakarbonyylikromi(0):n [Cr(CO)6].